Thue Christiansen

Thue Christiansen (1940–2022) var en grønlandsk lærer, kunstner og politiker. Christiansen skapte Grønlands flagg."Skaberen af Erfalasorput er sovet ind", sermitsiaq.ag,  26. juni 2022.

Christiansen fikk sin lærerutdannelse fra Haderslev Statsseminarium i Danmark i 1964. Han arbeidet som lærer i Danmark og Grønland. I årene 1973–74 var han ved Danmarks Lærerhøjskole. Da Grønland fikk selvstyre i 1979 ble Christiansen landsstyremedlem, det vil si minister, for kultur og undervisning, en post han besatte til 1983.

Foruten lærergjerningen og det politiske engasjement, virket Christiansen også som billedkunstner, skulptør og kulturformidler. Han hadde en rekke offentlige utsmykningsoppdrag og hadde utstillinger på Grønland og i utlandet. I 1985 skapte han det som ble valgt til Grønlands flagg. Han utformet også en rekke logoer for foretak, organisasjoner og institusjoner.

Christiansen var ridder av Dannebrogordenen.Persondetaljer, borger.dk.

 Referanser 

 Eksterne lenker 
 Hjemmeside

Kategori:Danske kunstnere
Kategori:Grønlandske politikere
Kategori:Danske politikere
Kategori:Riddere av Dannebrogordenen
Kategori:Mottakere av Nersornaat i gull
Kategori:Personer fra Nuuk
Kategori:Personer fra Avannaata